《兰溪范茂明过江来访和韵见贻七叠前韵奉答》
宋代·赵公豫

倡酬已六破荒凄，词客贻吟又日西。欲罢未能情寓胜，将归更喜友相携。

上天竺外霜华重，西子湖头乌夜啼。此境盘桓差快意，无烦鼓瑟并姬妻。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。